
Πέμπτη, 30 Δεκεμβρίου 2010

Ετήσια Δήλωση Δαπανών και Συνολική Απορρόφηση  του Επιχειρησιακού Προγράμματος «Εκπαίδευση και Δια Βίου Μάθηση» 
Δαπάνες ύψους 187,5 εκ € δηλώθηκαν για το έτος 2010 από το Επιχειρησιακό Πρόγραμμα «Εκπαίδευση και Δια Βίου Μάθηση» στο πλαίσιο δήλωσης ετήσιων δαπανών. Έτσι το συνολικό ύψος των δαπανών που έχουν δηλωθεί για το Πρόγραμμα ανέρχεται σε 221.407.237,74 €, ενώ το συνολικό ποσοστό απορρόφησης ανέρχεται σε 10,75 %. 
Σημειώνεται ότι ο μεγαλύτερος αριθμός δράσεων του Επιχειρησιακού Προγράμματος συναρτάται με τα σχολικά και τα ακαδημαϊκά έτη, με συνέπεια οι σχεδιαζόμενες δράσεις να υλοποιούνται συνήθως από το Σεπτέμβριο ή τον Οκτώβριο κάθε έτους και οι αντίστοιχες δαπάνες να δηλώνονται στο σύστημα με την τελευταία δήλωση δαπανών του έτους (Δεκέμβριος κάθε έτους), οπότε και σημειώνεται πάντα το υψηλότερο ποσοστό αύξησης της απορρόφησης του  Επιχειρησιακού Προγράμματος. 
Σχετικώς: www.edulll.gr
